АҞӘА, цәыббра 15 – Sputnik. Аныда абыда иаанхаз ахәыҷқәа ацхыраара рызҭо Жәларбжьаратәи авокалтә конкурс "Ты супер!" аԥшьбатәи асезон аԥхьарбара ателеканал НТВ аефир аҿы имҩаԥгахоит цәыббра 20 рзы ҳәа аанацҳауеит РИА Новости.
Асезон ҿыц иалахәхоит 58 хәыҷы. Аконкуагеографиа еснагь аиԥш иҭбаауп. Уажәазы "Ты супер!" иалахәхоит атәылақәа жәба рхаҭарнакцәа: Урыстәыла, Аԥсны, Украина, Белоруссиа, Киргизиа, Молдавиа, Қырҭтәыла, Естониа, Азербаиџьан.
Аԥсны ахьӡала авокалтә конкурс далахәхоит Софиа Аслоиани, Очамчыратәи ашкол-интернат аҵаҩы.
Аконкурсантцәа ҿыцқәа реиԥш асценахь инеиуеит уаанӡатәи асезонқәа рлахәылацәа–асуперсезон аиааиҩы Денберел Ооржак, афиналист Иван Масленников, аполуфиналист Иусуп Алиев.
Ажиури алахәылацәа–акомпозитор Игор Крутои, арок-гәыԥ "Ночные снайперы" анапхгаҩы Диана Арбенина, ашәаҳәаҩ Елка, амузыкант, актиор Алексеи Воробьев.
Аконкурс мҩаԥыргоит Вадим Такменеви Анастасия Паки.
Апроект рыцхраауеит иҭынхадоу ахәыҷқәа, рҟыбаҩ аарԥшраҿы.
2017 шықәса раахыс аконкурс иалахәхахьеит 344 хәыҷы 18 тәыла рҟынтәи.
Иара убас шәапхьар ҟалоит:
- Апроект "Ты супер! Танцы": иацы, иахьа, уаҵәы